เชื่อศักดิ์สิทธิ์ แห่ตัก น้ำบ่อน้อย ผุดกลางทุ่งแห้งแล้ง
ชาวบ้านที่นครพนม พากันไปดูและตักน้ำที่ผุดขึ้นมากลางทุ่งนาแห้งแล้ง ที่แต่ไหนแต่ไรขุดบ่อยังยากที่จะเจอน้ำ แต่ครั้งนี้ขุดลงไปแค่ไม่กี่ ซม. กลับมีน้ำซึมออกมาตลอด เชื่อเป็นน้ำศักดิ์สิทธิ์ ขณะที่ อบต.เตือนห้ามดื่ม เพราะยังไม่รู้ที่มา ,เมื่อวันที่ 28 ม.ค.58 นายสง่า แสงแก้ว นายกอบต.ปลาปาก อ.ปลาปาก จ.นครพนม พร้อมเจ้าหน้าที่ที่เกี่ยวข้อง ลงพื้นที่ตรวจสอบ หลังมีข่าวพบบ่อน้ำศักดิ์สิทธิ์ บริเวณทุ่งนาบ้านวังยาง ต.ปลาปาก อ.ปลาปาก จ.นครพนม โดยชาวบ้านแตกตื่นไปตักน้ำใต้ดินที่ซึมขึ้นมาบริเวณผิวดินกลางทุ่งนาที่มีสภาพแห้งแล้ง เพราะมีความเชื่อว่าเป็นสถานที่ศักดิ์สิทธิ์,ทั้งนี้ จากการสอบถามชาวบ้าน บอกว่า ทุ่งนาในพื้นที่แห่งนี้โดยทั่วไปสภาพแห้งแล้ง ไม่เคยพบมีน้ำซึมผิวดินมาก่อน แต่กลับพบว่าในจุดดังกล่าว มีความชุ่มชื้นผิดธรรมชาติบริเวณหน้าดิน พอขุดลงไปประมาณ 10 เซนติเมตร ก็มีน้ำใต้ดินซึมออกมาไม่หยุด จึงเชื่อว่าเป็นแหล่งน้ำศักดิ์สิทธิ์ ทำให้บางคนนำดอกไม้ธูปเทียนมากราบไหว้ และนำน้ำไปทำน้ำมนต์รักษาโรค ตามความเชื่อของชาวอีสาน,ขณะที่นายมนต์ สารเสริฐ อาย 79 ปี ชาวบ้านเจ้าของที่นา กล่าวว่า ถือเป็นเรื่องแปลก ที่เกิดมาเกือบ 80 ปี ที่นาของตนไม่เคยมีน้ำบริเวณผิวดินแบบนี้มาก่อน อีกทั้งเป็นหน้าแล้ง ซึ่งที่ผ่านมาขุดเจาะบ่อบาดาลยังยากที่จะเจอน้ำ แต่ครั้งนี้ขุดลงไปเพียง 15-30 เซนติเมตร กลับพบน้ำใต้ดินไหลไม่หยุด และบริเวณรอบๆ ก็มีความชุ่มชื้นผิดปกติ,ลูกสาวเป็นคนสังเกตเห็นมานานกว่า 2 สัปดาห์ จึงตัดสินใจขุดด้วยความสงสัย ก็พบมีน้ำซึมออกมาตลอด ซึ่งเป็นเรื่องแปลกผิดธรรมชาติ ทำให้ชาวบ้านเชื่อว่าเป็นน้ำศักดิ์สิทธิ์ ต่างมาขอเพื่อไปทำน้ำมนต์ อีกอย่างหากมีน้ำมากๆ จะเป็นเรื่องดีที่สามารถขุดบ่อทำการเกษตรได้ แต่ส่วนตัวยังเชื่อเรื่องของปาฏิหาริย์ สิ่งศักดิ์สิทธิ์ เจ้าของที่นากล่าว,ด้าน นายวันชัย นาติโน อายุ 42 ปี เลขานุการนายก อบต.ปลาปาก กล่าวว่า หลังชาวบ้านร่ำลือว่าพบบ่อน้ำศักดิ์สิทธิ์ จึงได้ประสานเจ้าหน้าที่เกี่ยวข้องเข้าตรวจสอบ บริเวณพื้นที่กลางทุ่งนาบ้านวังยาง ต.ปลาปาก อ.ปลาปาก เบื้องต้นยังไม่สามารถระบุได้ว่า เป็นน้ำที่มาจากระบบท่อน้ำใต้ดินที่รั่ว หรือน้ำใต้ดินซึมขึ้นมา จึงยังไม่ทราบที่มา เพราะพื้นที่แห่งนี้ในรอบ 50 ปี ตั้งแต่ตั้งหมู่บ้าน ยังไม่พบว่ามีน้ำใต้ดินซึมขึ้นมาแบบนี้ อีกทั้งยังเป็นพื้นที่แห้งแล้ง ขุดหาน้ำยาก รวมถึงเป็นฤดูแล้งด้วย จึงยากจะมีน้ำซึมขึ้นมาบนผิวดิน และเมื่อทดลองขุดลงไปในดินพื้นที่ใกล้เคียงก็ไม่มีน้ำซึมออกมา,อย่างไรก็ตาม หากชาวบ้านเชื่อว่าเป็นพื้นที่ศักดิ์สิทธิ์ และเป็นน้ำศักดิ์สิทธิ์ ก็เป็นเรื่องของความเชื่อ แต่ทาง อบต.ได้เข้าไปสร้างความเข้าใจ ไม่ให้งมงาย และห้ามนำน้ำดังกล่าวไปดื่มกินด้วยเหตุผลอะไรก็ตาม เพราะเกรงว่าจะเกิดอันตราย และจะได้มีการประสานไปยังหน่วยงานเกี่ยวข้อง เข้ามาตรวจพิสูจน์ต่อไป.
ชาวบ้านที่นครพนม พากันไปดูและตักน้ำที่ผุดขึ้นมากลางทุ่งนาแห้งแล้ง ที่แต่ไหนแต่ไรขุดบ่อยังยากที่จะเจอน้ำ แต่ครั้งนี้ขุดลงไปแค่ไม่กี่ ซม. กลับมีน้ำซึมออกมาตลอด เชื่อเป็นน้ำศักดิ์สิทธิ์ อบต.เตือนห้ามดื่ม เพราะยังไม่รู้ที่มา 
น้ำผุด,น้ำซึม,บ่อน้ำ,แห่ตักน้ำ,น้ำศักดิ์สิทธิ์,กลางทุ่งนา,นครพนม,ข่าวแปลก,ข่าวภูมิภาค,ไทยรัฐออนไลน์,ปลาปาก